**OZNÁMENIE o zápise detí do MATERSKEJ ŠKOLY pre školský rok 2018/2019**
(§ 59 ods. 3 z. č. 245/2008, § 3 ods. 2 vyhl. č. 306/2008)

**Zápis detí do materskej školy pri ZŠsMŠ, Školská 416, Tekovské Nemce**

sa uskutoční

**2. mája 2018 v čase od 10.00 do 16.00 hod.**

Zo závažných dôvodov, najmä zdravotných, možno vopred dohodnúť so zástupkyňou riaditeľa pre MŠ mimoriadny termín zápisu.

**Podmienky zápisu:** Do materskej školy možno zapísať dieťa:
a) vo veku od troch do šiestich rokov
b) ktorému bol rozhodnutím riaditeľa základnej školy odložený začiatok povinnej školskej
    dochádzky alebo dodatočne odložené plnenie povinnej školskej dochádzky
c) výnimočne vo veku od dvoch rokov, v prípade zamestnania oboch rodičov

**Forma a priebeh zápisu:**

1. Zápisu sa zúčastní rodič (zákonný zástupca) spolu s dieťaťom.
2. Na zápise predloží zákonný zástupca **občiansky preukaz a rodný list dieťaťa**. Ak je výkon rodičovských práv a povinností k maloletému dieťaťu upravený súdom, zákonný zástupca dieťaťa preukáže pri zápise zverenie dieťaťa do jeho osobnej starostlivosti.
3. Zápis sa uskutoční formou pohovoru s dieťaťom
4. **Zákonný zástupca si preberie na zápise žiadosť o prijatie dieťaťa (zápisný lístok**). Vyplnenú žiadosť s potvrdením všeobecného lekára pre deti a dorast o zdravotnom stave dieťaťa predloží **najneskôr do 10 dní** od zápisu zástupkyni riaditeľa pre MŠ na tom pracovisku, na ktorom bol vykonaný zápis.
**Prijatie dieťaťa do materskej školy:**
Dieťa sa prijíma do materskej školy na základe**písomného rozhodnutia riaditeľa** ZŠsMŠ podľa zákona NR SR č. 596/ 2003 Z. z. o štátnej správe v školstve a školskej samospráve v znení neskorších predpisov **po schválení počtu prijímaných detí zriaďovateľom školy.**
**Prednostne** sa prijímajú deti, ktoré dovŕšili **vek 5 rokov**, deti **s odloženou povinnou školskou dochádzkou**alebo s **dodatočne odloženou povinnou školskou dochádzkou**.

Tekovské Nemce 5.4.2018 PaedDr. Juraj Šupka, riaditeľ školy